Twahegant temqebrin iḍelli-ni akken adawin lmuta n Gecṭul andi tenjemɛen Icriden ḥurben fell-asent,tilmeẓyin n taddart bdant asebbi n lwaɛda ɣef ṛṛuḥ n widak yemmuten,seksu d yefki.Ččan 87 n ṭelba n ccix Butabani almi ṛṛwan,kemlen abrid nsen ɣer Wed n Dheb d amkan d yussan ttama n aṭlantik.Tuɣal-d tuder ɣer Tirga akken tella ɣer tazwara,taddart tbaned am temda n yiweṭaf,kemlen azuɣar n tɣeṭen anda yefsi udfel,ksend azemmur s jmiɛ;ula di tissirt akken ikemlen yal yiwen dacu ixeddem,adawarent ṛṛuda n tissirt ama temleliḍ,di yal lkanun yuli-d dwan n cetwa di Tirga.Teɣli-d tsusmi amaken agrid iɣlaq aqemmuc n yal amdan izedɣen deg udrar ɛlayen.Ur yelli ara bessif d akken abaṛṛani ad yezzar belli ameksa d tamṭut tersa abarnus,neɣ win icarwen azemmur d tilawin arsant lebsa n yirgazen.Deffir n yal cɣel yellan n wargaz,tella temṭut akken ad kemlen ayen s niketben di Tirga.